प्रेमचन्द ने स्त्री को पुरुष से श्रेष्ठ माना है.ग्रामीण चरित्रों में धनियाँ ,झुनियाँ ,सोना,रूपा नोहरी. सिलिया आदि में भी व्यक्तित्व की प्रतिष्ठा हुई है .उनके नारी चरित्र पुरुष चरित्रों की अपेक्षा अधिक सतर्क,प्रखर और व्यक्तित्व-संपन्न हैं.ये नारियाँ पुरुषों की चरित्रगत कमियों की पूर्णता के रूप में आई हैं,जहाँ पुरुष पात्र निराश और असफल हैं ,वहाँ लगातार जूझती हुई ये परिणाम को अपने अनुकूल बनाने को सतत चेष्टारत रही हैं.